Kate Winslet se baba gebore | SARIE
Kate Winslet se baba gebore
Baba Rocknroll is hier! Die Oscar-bekroonde aktrise Kate Winslet en haar man, Ned Rocknroll ('n sakeman en familie van sir Richard Branson) het die naweek hul babaseuntjie verwelkom, berig US Weekly.
Die paartjie het in Junie vanjaar aangekondig dat Kate swanger is. Sy is alreeds ma vir Mia (13) en Joe (10) uit haar vorige verhoudings met Jim Threapleton en regisseur Sam Mendes.
Dié 38-jarige aktrise het tydens haar swangerskap aan People Magazine erken dat sy ongelooflik voel en baie opgewonde is oor die nuwe kleinding wat op pad is: "Ek voel baie goed. Om 'n ouer te wees verander jou hele lewe, en dan word jou kinders jou alles."
Kate het by die première van haar nuwe fliek Labor Day (waar die hooffoto geneem is), gesê haar swangerskap het haar na lemoensap laat smag. Dié fliek gaan oor 'n enkelma (Kate) en haar seun wat 'n beseerde ryloper (Josh Brolin) optel. Vinnig kom hulle agter die polisie soek na 'n gevangene wat ontsnap het. Kyk die lokprent van dié aangrypende drama onder dié artikel.
Kate is een van die min Hollywood-aktrises wat toegelaat het dat 'n tydskrif glans-foto's van haar neem terwyl sy swanger is. Dít is die foto's wat in Vogue verskyn het.
FOTO: Kate Winslet op die voorblad van Vogue se November 2013- uitgawe
Bron: US Weekly en People Magazine
LEES NÓG Kyk hoe lyk die wêreld se mooiste kind nou!
Terwyl die meeste ander 4-jariges nog by die kleuterskool gespeel het, was dié Franse meisie toe al op die loopplank vir Jean-Paul Gaultier! Thylane Blondeau is eens aangewys as die wêreld se mooiste kind en maak sedertdien opslae in die modebedryf. Trek …